錫杖歌送明楚上人歸佛川
作者：皇甫曾
朝代：唐

paragraphs: 上人遠自西天至，頭陀行遍南朝寺。
口翻貝葉古字經，手持金策聲泠泠。
護法護身惟振錫，石瀨雲溪深寂寂。
乍來松徑風露寒，遙暎霜天月成魄。
後夜空山禪誦時，寥寥挂在枯樹枝。
真法嘗傳心不住，東西南北隨緣路。
佛川此去何時迴，應真莫便遊天台。